**Ministru kabineta noteikumu projekta „Grozījumi Ministru kabineta 2013.gada 18.jūnija noteikumos Nr.328 „Prasības kautuvēm, kurās nokauto dzīvnieku gaļu mazā daudzumā realizē vietējā tirgū”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks | | Projekts šo jomu neskar. |
| **I. Tiesību akta projekta izstrādes nepieciešamība** | | |
| 1. | Pamatojums | 1. Veterinārmedicīnas likuma 25.panta 12.punkts.  2. Zemkopības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2013.gada 18.jūnija noteikumi Nr.328 „Prasības kautuvēm, kurās nokauto dzīvnieku gaļu mazā daudzumā realizē vietējā tirgū” (turpmāk – noteikumi Nr. 328). Noteikumi Nr. 328 nosaka prasības zemas kapacitātes kautuvēm, kurās kauto dzīvnieku gaļa tiek realizēta vietējā tirgū. Noteikumos regulēts kaujamo dzīvnieku skaits, noteiktas atkāpes kaušanas telpām un to aprīkojumam un gaļas piegādes nosacījumi, kā arī prasības veselības un identifikācijas marķējumam, ar kuru marķē gaļu, kas nonāk realizācijā no kautuvēm, kurām piemērotas atkāpes.  Noteikumi Nr. 328 jāgroza, paredzot iespēju zemas kapacitātes kautuvēs apstrādāt un sadalīt savvaļā nomedītos dzīvniekus, lai paplašinātu iespējas un paaugstinātu kvalitāti savvaļā nomedīto dzīvnieku apstrādei un sadalei. Patlaban noteikumi Nr. 328 nosaka, ka pēckaušanas veterināro ekspertīzi mājputniem un zaķveidīgajiem var veikt tikai Pārtikas un veterinārā dienesta pilnvarots veterinārārsts. Šāda pieeja attiecībā uz nelielas kapacitātes kautuvēm rada pārmērīgu slogu, tāpēc nepieciešams noteikt, ka pēckaušanas veterināro ekspertīzi var veikt arī apmācīta persona, par to informējot pilnvaroto veterinārārstu.  Noteikumos Nr. 328 nepieciešams veikt arī redakcionālus grozījumus.  Lai novērstu minētās problēmas, ir sagatavots Ministru kabineta noteikumu projekts „Grozījumi Ministru kabineta 2013.gada 18.jūnija noteikumos Nr.328 „Prasības kautuvēm, kurās nokauto dzīvnieku gaļu mazā daudzumā realizē vietējā tirgū”” (turpmāk – noteikumu projekts). |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz lauksaimniecības dzīvnieku turētājiem, kuri darbojas kautuvēs, kurās iegūst gaļu, kuru paredzēts izplatīt vietējā tirgū. Patlaban Latvijā ir 14 mazjaudas kautuves. |
| 2. | Tiesiskā regulējuma ietekme uz tautsaimniecību un administratīvo slogu | Lai arī savvaļas medījamos dzīvniekus nekauj kautuvē, to apstrāde un gaļas iegūšana atzītā kautuvē spēj nodrošināt atbilstošu higiēnas prasību nodrošināšanu. Personām, kas medī dzīvniekus savvaļā, būs iespēja nogādāt dzīvnieku uz kautuvi apstrādei un gaļas iegūšanai. Iegūto gaļu varēs izplatīt tālāk mazumtirdzniecībā. Paplašinās iespējas veikt savvaļā nomedīto dzīvnieku apstrādi un sadali. |
| 3. | Administratīvo izmaksu monetārs novērtējums | Administratīvās izmaksas mērķgrupai, ko veido fiziskas personas, gada laikā nepārsniegs 200 *euro*, bet mērķgrupai, ko veido juridiskas personas, gada laikā nepārsniegs 2000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika ievietota Ministru kabineta tīmekļvietnē [www.mk.gov.lv](http://www.mk.gov.lv) un Zemkopības ministrijas tīmekļvietnē www.zm.gov.lv sabiedriskajai apspriešanai no **04.06.2020** līdz **18.06.2020**.  Saite:[**https://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijumi-ministru-kabineta-2013-?id=919**](https://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijumi-ministru-kabineta-2013-?id=919)  Komentāri nav saņemti. |
| 2. | Sabiedrības līdzdalība projekta izstrādē | Noteikumu projekts 2020.gada 4. jūnijā elektroniski tika nosūtīts biedrībām „Lauksaimnieku organizāciju sadarbības padome”, „Zemnieku saeima”, „Latvijas lauku konsultāciju centrs”, „Latvijas gaļas ražotāju un pārstrādātāju asociācija”, „Miesnieku un gaļas tirgotāju savstarpējā atbalsta biedrība 2010”, „Latvijas lauku kooperatīvu asociācija” un „Latvijas zemnieku federācija”. |
| 3. | Sabiedrības līdzdalības rezultāti | Saņemts priekšlikums no biedrības „Miesnieku un gaļas tirgotāju savstarpējā atbalsta biedrība 2010”. Sniegts papildus skaidrojums par projektu. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas, un tā izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs K. Gerhards

Lāce 67027200

[Irita.Lace@zm.gov.lv](mailto:Irita.Lace@zm.gov.lv)